Angeln

De Angeln woarn e Germoansche stam die under in Iengeland vestigdn, achter dan de Romeinn doa vertrokkn woarn. Ze klaptn Ingveoons of Nôordzêegermoans.

Under noame komt van under oorsprounkelikke streke Angeln in ’t schiereiland Jutland, an de nôord-ôostkust van de deelstoat Schleswig-Holstein in Duutsland, en ligt an de boasis van de noame England (Oud Iengels: Ængla land).  

In de vuufde êeuwe stoakn ze de Nôordzêe over en ze vieln Iengeland binn tegoare mè de Saksn en de Juutn en verzekers ook Friezn en Frankn. Ze vestigdn under surtout in East Anglia en mêer no ’t nôordn. Ze stichtegn doa verschillige van de keunienkrykn van 't Angelsaksisch Iengeland.

De Romeinschn historicus Tacitus beschrêef ze in zyn boek Germania als Anglii. 


Categorie:Angelsaksers
Categorie:Germoans volk